 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወለዶ ጋናውያን መሃዝቲ ኣብ ምፍራይ ዝርከብ ዋኒንተኛ 12 መስከረም 2018 መግለጺ ስእሊ, መንእሰያት ኣብ ምሉእ ጋና ዘሎዎም ናይ ሳይንስ ሕልሚ ክስዕቡዎ ጀሚሮም - ነታ ንእሽቶ ኣስቃጥላ ብምጥቃም እቶም ኣብ ክፍሊ ቤት-ትምህርቲ ዝርከቡ ካብ ሰላሳ ዝበዝሑ ቈላዑ ብሓጐስ ካብ ወናብሮም ተንሲኦም ሰር ሰር ሰር ኢሎም ንመምህሮም ብምጽዋዕ ጫቝጫቝ ክብሉ ይስምዑ እቲ ክፍሊ ቤት-ትምህርቲ ኣብ ጫፍ ሓደ ሳዕሪ ዘሎዎ ልሙዕ ሽንጭሮዩ እቲ ዉድድር ኣብ ወሰናስን ርእሰ ከተማ ጋና ኣክራ ዚርከብ በረኩሶ ማእከላይ ቤት-ትምህርቲ ኢዩ እቲ ውድድር ከኣ መን ነቶም ዝተጠናነጉ ሽቦታትን ትራንሲስተራትን ኣተኣሳሲሩ ንሓንቲ ንእሽቶይ ሲረና ዚዝ ከብላ ከኣለ ኢዩ ኣብ ዉሽጢ ሓጺር እዋን እቲ ክፍሊ ብድምጺ ቡዙሓት ዚዝ ዝብላ ሲረናታት መልአ እቶም ቈላዑ ብዉዕዉዕ ደስታ ክጭድሩ መን ከም ዝሰዓረ ምፍላጥ የሸግር ቅድሚ ሓደ ዓመት እዞም መናእሰይ ኤለክትሮኒካ ኣብ ሰሌዳ ብጉሩሽ እናጸሓፍካን ሒደት መጻሕፍቲ እናተጠቐምካንዮም ዝመሃሩ ነይሮም ሕጂ ግን እንሆ እቲ ዅሉ ዘድልዮም ነገራት - ነናቶም ሰለዳ-ሰርከት ንኸዳልዉ ተቐሪቡሎም ጆርጅ ዊያ ኣብ ምሕዝነታዊ ግጥም ላይበርያ ተጻዊቱ ኢትዮጵያ ብብዝሒ ተመዛበልቲ ቀዳመይቲ ኮይና ንናጽነት ካታሎንያ ዝድግፍ ሰላማዊ ሰልፊ ተኻይዱ ምህዞ መጽሓፍ ነዚ ዝመሃዘ 25 ዝዕድሚኡ ቻርለስ ኦፎሪ ኣንቲፐም ኢዩ ንሱ ሓንቲ ሳንዱቕ ሳይንስ ምሂዙ ዕብየታ ክንዲ ሓደ መጽሓፍ እትኸውን 15 ዝዋጋኣ ብናይ መሳርሒ-ኤለክትሪክ ዝመልአት ንእሽቶ ጸላም ሳንዱቕ እታ ሳንዱቕ ኣብ ሰደቓ ተምሃሮ ኮፍ ኣቢልካ እቶም ተምሃሮ ኸኣ ብታሕጓስ ኣዒንቶም ክውላዕ ምርኣይ ንመጀመርታ እዋን ከኣ ብኣእዳዎም ሓደ ሰርከት-ኤለክትሪክ ክሰርሑ ምርኣይ ብሓቂ ዜደስት ተመኵሮዩ ይብል ቻርለስ እሱ ኸኣዩ ንኽንደፍእ ዚደፋፍኣና ኢሉ ወሰኸሉ ቻርለስ ቅድሚ 18 ኣዋርሕ እታ ደክስት ቴክኖሎጂ እትበሃል ኩባንያኡ መስረተ ሕጂ ትሽዓተ ዝኣኽሉ ሰራሕተኛታት ኣሎዉዎ ኣብ ጋና ልዕሊ 5,000 ኵጅሎታት ንናይ መንግስትን ግልን ኣብያተ ትምህርቲ ክሸይጥ ክኢሉ እቲ ሓሳብ ኣብ ዩኒቨርሲትይ ኸሎ ምስ ማይክል ኣሳንቲ ኣፍሪፋ ዝስሙ ዓርኩ ዀይኑዩ ጀሚሩዎ ድልየቶም ኣብ ዉሽቲ ክልተ ዓመት ኵሎም ቈላዑ ጋና እቲ ምህዞኦም ንኽባጻሕዩ እቲ ፍልጠት ካብ መጽሕፍቲ ምቕሳም ሓደ ነገርዩ ግናኸ እቲ ምከራ ንኽትምኰሮ ምኽኣል ኣዝዩ ኣገዳሲዩ ይብል መግለጺ ስእሊ, ሕልሚ ናይ ቻርለስ ኦፎሪ ኣንቲፐም እታ ዝመሃዛ ሳንዱቕ ሳይንስ ኣብ ኵሎም መናእሰይ ኣፍሪቃ ምምቕራሕ ን 2020 ዓሱረ-ዓመት ተነቢሩ ዘሎ ትጽቢት ናይ ሳይንስቴክኖሎጂህንደሳቍጽሪ ብቕዓት ዘሎዎም ተምሃሮ ኣብ ስራሓት ንክዋፈሩዩ ዋላኳ ብንጹር ኣይፈለጥ ዳርጋ 80 ናይ መጻኢ ኣብ ሙሉእ ዓለም ዝርከቡ ስርሓት ነዞም ሓደስቲ ክእለታት ሒዞም ዝብገሱዮም ይበሃል ግናኸ ሃገራት ትሕተ-ሳሃራ ኣፍሪቃ ኣዝየን ድሒረን ይርከባ - ማለት ብትምህርትን ስልጠናን ሳይንስቴክኖሎጂህንደሳቍጽሪ ጸብጻባት ሕቡራት መንግስታት ከም ዘርእይዎ ኣብዘን ሃገራትዚአን 2.5 ዝኣኽሉ መሃንዲሳት ክምዕብሉ የድሊ - እዚ ነቲ ናይ ሕቡራት መንግስታት ፕሮጀክት ሽቶ ዘላቒ ምዕባለ ንምምካት ምኽኣል ዶክ. 